Gewehr 98

KinnigBroDoareFuzuilhMont en-droTennata dre zorn, dre vorailhMunision8 × 57 mm MauserProduerienMauserDeutsche Waffen- und MunitionsfabrikenArsanailh SpandauArsanailh AmbergArsanailh DantzigArsanailh ErfurtMare implij1898–1935 (Alamagn)Perzhioù teknikelMas4,200 kgHirder1.250 mmHirder ar c'hanol740 mmHed-tenn pleustrek500/600 mTizh mont e-maez ar boledoù640 m/sEndalc'hLaonenn-gargañ 5 kartouchennLezennRummad e Bro-C'hallC
Ar Gewehr 98 (Fuzuilh 98) zo ur fuzuilh tennata dre zorn ijinet gant an Alaman Paul Mauser er bloavezhioù 1890. Brudet eo an arm evit bezañ bet implijet gant an armeoù alaman a-hed brezelioù hanterenn gentañ an XX kantved, hag evit kalite e blatinenn a vez implijet c'hoazh en armoù a-vremañ. ACHARD Olivier, L'univers des fusils, Solar, 2002, pp. 72-73

 Istor 
E Frañs e voe ijinet ar poultr hep moged gant Paul Vieille e 1886, ha diouzhtu goude e voe savet ar fuzuilh Lebel da dennañ splet eus an ijinadenn nevez. D'ar memes mare, en Impalaeriezh alaman, ar soudarded a oa o paouez bezañ pourvezet gant fuzuilhoù Mauser 1871/84 savet evit bezañ implijet gant poultr du. Pennoù bras an arme alaman a zivizas keñveriañ anezhe ouzh ar re Lebel, ha buan e komprenjont e oa gwelloc'h ha modernoc'h an arm gall. GUILLOU Luc, Le Gewehr 98 de l'armée impériale allemande (1ère partie), e Cibles n°646, miz Ebrel 2024, pp. 76-81

Diwar-neuze e klaskas an Alamaned ijinañ o foultr hep moged. E fin 1887 e voe kavet ur rekipe gant ar c'himiour Max Duttenoffer hag anvet ar meskaj nevez GBP (Gewehr Blättchen Pulver, Poultr e Pailhour evit ar Fuzuilhoù). Buan-kenañ e voe choazet ur fuzuilh nevez azasaet ouzh ar poultr-mañ evit an arme, ar Gewehr 88, savet gant an armeurer Louis Schlegelmilch hag ar major Armand Mieg eus arsanailh Spandau, ha kopiet diwar ar Mannlicher Mod. 1886. Ne voe ket amprouet mat ar fuzuilh siwazh, ha c'hoarvezout a reas meur a zarvoud pe gwallzarvoud-tennañ ganti er bloavezhioù war-lerc'h.
kleiz|thumb|Gwel a-droc'h eus gwikefre ur Gewehr 98.
E 1897 e kinnigas an embregerezh Mauser ur fuzuilh nevez da vodadoù an arme alaman. Ur wikefre dre vorailh a oa ganti. Kambret e oa evit kartouchennoù 8 × 57 mm ha pourvezet an arm gant laonennoù-kargañ 5 kartouchenn McNAB Chris, Armes à feu Encyclopédie visuelle, L'Imprévu, 2022, pp. 130-131. Ur c'houch reoliek etre 200 ha 2.000 metr a oa montet warni. Dibabet e voe gant an arme ha roet d'ar soudarded adalek 1898 dindan an anv ofisiel Gewehr 98. E 1905 e voe kemmet da c'hellet kambriñ ar munisionoù begek 8 × 57 mm is nevez.

Arm-skoaz standart an droadeien alaman e voe ar Gewehr 98 e-pad ar Brezel-bed kentañ. War-dro 9 milion a skouerennoù anezhi a voe produet. Lod a voe ezporzhiet da veur a vro evel Turkia, Mec'hiko pe Brazil.

E 1935 e kemeras ar Karabiner 98k plas ar Gewehr 98 evel arm-skoaz standart an arme alaman, met implijet e voe hemañ memestra e-pad an Eil Brezel-bed.

 Daveennoù 

Rummad:Fuzuilhoù
Rummad:Armoù Alamagn
Rummad:Armoù ar Brezel-bed Kentañ
Rummad:Armoù an Eil Brezel-bed